[{"text_idx": "#000002", "text": "Mo\u0303tle la\u0308bi, milliseid funktsioone peaks konkreetne lastetuba kindlasti ta\u0308itma. On see ruum vaid magamiseks vo\u0303i ka koht o\u0303ppimiseks ja ma\u0308ngimiseks? Peaks seal jaguma ruumi ka so\u0303pradele vo\u0303i mo\u0303nele harrastusele (mo\u0303tle 5 aastat ette!)? Kui vajalikud tegevused on la\u0308bi analu\u0308u\u0308situd, siis pu\u0308u\u0308a need konkreetsesse ruumi paigutada. Sellest paigutusest la\u0308htuvalt saad juba edaspidi la\u0308htuda nii valgustite, pistikute kui panipaikade planeerimisel."}, {"text_idx": "#000003", "text": "Kappe, sahtleid, riiuleid ei ole kunagi liiga palju. On need ma\u0308nguasjad, hooajalised riided, ma\u0308lestustega ta\u0308iedetud joonistused vo\u0303i meisterdused lasteaiast jne. Paratamatult asju koguneb ning nende hoiustamiseks vajame ruumi. Nutikaid panipaiku vo\u0303ib planeerida nii voodi alla kui erinevatesse nis\u030csidesse \u2013 vaata ta\u0308helepanelikult ruumis ringi ning ehk avastad ootamatult mo\u0303ne potensiaalse panipaiga. Liiga hoogu ei tasu aga ka minna, sest lapse lemmikma\u0308nguasjad ja igapa\u0308evaselt kasutuses olevad esemed peaksid olema siiski kergesti ka\u0308ttesaadavad ning lastetuba ei tohiks muutuda liialt steriilseks."}, {"text_idx": "#000004", "text": "Kasuta maksiaalselt a\u0308ra ruumi langevat loomulikku valgust ning vo\u0303imalusel sa\u0308ti valgust no\u0303udvad tegevused ruumis ka vastavalt. Valgustite hulga ja asukohtade valikul la\u0308htu taas nendest funktsioonid, mida ruum ta\u0308itma peaks ning millist valgust need tegevused vajavad. Oluline on, et valgustust saaks valida ja muuta vastavalt meeleolule ja vajadusele. Olgu selleks siis lugemine, kirjutamine, ma\u0308ng, puhkamine vo\u0303i mo\u0303ni muu po\u0303nev tegevus."}, {"text_idx": "#000006", "text": "Erinevat tu\u0308u\u0308pi mustrid toovad ko\u0303rvuti asetsedes teineteist esile ning loovad ruumi po\u0303nevust. Kuna mustrite kombineerimisel on ko\u0303ige suurem oht nendega u\u0308le pingutada ning muuta ruum"}]